IES La Patacona, reconegut pel seu projecte a la sostenibilitat en els distintius de Pactem Nord
15 de desembre de 2023

L'institut públic IES La Patacona ha sigut reconegut per la seua labor per la sostenibilitat a través del seu projecte europeu 'We Go Green' en els distintius del consorci provincial Pactem Nord. L'entitat ha celebrat recentment la seua VI Gala Biennal en el qual es destaca a entitats i empreses pel seu compromís i responsabilitat en matèria d'ocupació, igualtat, sostenibilitat i bones pràctiques en la gestió de persones treballadores.

El regidor de Consum i Treball, Sebastián Torres, va entregar aquest accèssit al centre educatiu, en l'acte presidit per l'alcalde, Miguel Chavarría. Aquesta menció especial també va ser atorgada a l'IES Federica Montseny (principal premiat), les Escoles Professionals Luis Amigó de Godella i l'IES Massamagrell.

La resta de premiats van ser Delgo Operador de Transport S.L., de Massalfassar, en Gestió Responsable de Persones Treballadores; Macambi Working Group S.L., de Foios, en matèria d'Empresa Igualitària en Clau de Gènere; l'Associació de Familiars de Malalts Mentals i l'Entitat de Gestió i Modernització ASILVACO, de Paterna, com a entitat compromesa amb el territori; i l'IES Federica Montseny, per Projectes de Centres Educatius per a la Sostenibilitat.

També es va reconéixer la labor de CAMM Solutions R&D S.L, de Rafelbunyol, per la transició ecològica cap a una economia verda; a Vibra Veterinària Godella, per emprenedoria responsable; i a Integral Development Trading Solutions (IDTS), per les seues bones pràctiques en inserció laboral. Finalment, es va realitzar una menció especial a la Fundació ASSUT per la seua custòdia dels paisatges i del patrimoni natural i cultural.

L'alcalde d'Alboraia i president de Pactem Nord, Miguel Chavarría, va posar en valor durant l'esdeveniment que aquests distintius tenen el seu marc en l'evolució global que impacten en el territori, en l'ocupació i en la responsabilitat social empresarial, sense perdre de vista l'actiu principal del pacte territorial: el local.